Domnus Artaldus Blanchus dedit Deo et huic loco quartam partem æcclesiæ Sanctæ Mariæ de Bosco, et terram ipsi æcclesiæ pertinentem, quam presbiter de eo tenebat, reddente Bernardo capellano æcclesiæ quicquid in æcclesia habebat: tali pacto, ut non reappetat sine jussu prioris vel seniorum loci. Hugo autem de Montmalats, præpositus domni Artaldi, qui in ea terra calumpniabat unam verseriam et si quid suum erat aliud, dedit Deo et huic loco, et accepit a priore v. solidos; et si quid denuo adquirere potuerit prior vel seniores hujus loci de his quæ in æcclesia vel in terra æcclesiæ pertinerat, quiddam ab ipso Artaldo habent, laudavit ipse similiter. Habuit domnus Artaldus pro hoc dono et uxor ejus a domno Hugone priore CL. solidos. Testes fuerunt hujus rei Artaldus de Buxol, Gaufridus de Cassagnias, Girbaldus Valestinas, Hugo Montmalast, Jocelinus Mercator.